Na temelju članka 54. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01-vjerodostojno tumačenje, 129/05, 109/07, 125/08, 36/09, 150/11 i 144/12), članka 139. Zakona o lokalnim izborima („Narodne novine“ broj 144/12) te članka 31. Statuta Općine Šodolovci („Službeni glasnik Općine Šodolovci“ broj 3/09) Općinsko vijeće Općine Šodolovci na 24. sjednici održanoj dana 02. travnja 2013. godine donosi

**POSLOVNIČKU ODLUKU**

**O IZMJENAMA I DOPUNAMA POSLOVNIKA OPĆINSKOG VIJEĆA**

**OPĆINE ŠODOLOVCI**

Članak 1.

U poslovniku Općinskog vijeća Općine Šodolovci („Službeni glasnik Općine Šodolovci“ broj 3/09) u članku 2. stavak 2. mijenja se i glasi:

„konstituirajućoj sjednici Općinskog vijeća do izbora predsjednika predsjedava prvi izabrani člana s kandidacijske liste koja je dobila najviše glasova, a ukoliko je više lista dobilo isti najveći broj glasova sjednici predsjedava prvi izabrani kandidat s liste koja je imala manji redni broj na glasačkom listiću.“

Članak 2.

U članku 4. stavak 3. mijenja se i glasi:

„vijećnika izabranog na kandidacijskoj listi dvije ili više političkih stranaka zamjenjuje neizabrani kandidat s dotične liste, a određuje ga politička stranka sukladno sporazumu, a ako sporazum nije zaključen političke stranke zamjenika određuju dogovorno. Ako se dogovor političkih stranaka ne postigne, zamjenjuje ga prvi sljedeći neizabrani kandidat s dotične liste.“

Iza stavka 3. dodaje se stavak 4. koji glasi:

„političke stranke dužne su o sklopljenom sporazumu, odnosno postignutom dogovoru obavijestiti upravno tijelo nadležno za poslove predstavničkog i izvršnog tijela.“

Dosadašnji stavak 4. postaje stavak 5. u kojem se riječi na „nezavisnoj listi“ zamjenjuju riječima „na kandidacijskoj listi grupe birača.“

Dosadašnji stavak 5. postaje stavak 6.

Članak 3.

U članku 10. stavak 2. mijenja se i glasi:

„Predsjednika i potpredsjednika bira Općinsko vijeće, javnim glasovanjem.“

Članak 4.

U članku 23. riječ „razrješenja“ zamjenjuje se riječju „opoziva“.

Članak 5.

U članku 42. stavku 1. iza riječi „općinski načelnika“ dodaju se riječi „kao jedini ovlašteni predlagatelj“.

Iza stavka 1. dodaju se stavci 2. i 3. koji glase:

„Općinski načelnik može podneseni prijedlog proračuna povući i nakon glasovanja o amandmanima, a prije glasovanja o proračunu u cjelini.

Ako se proračun za narednu godinu ne može donijeti prije početka godine za koju se donosi, a općinski načelnik ne predloži privremeno financiranje, nadležno radno tijelo Općinskog vijeća za proračun ili najmanje četiri vijećnika imaju pravo predložiti donošenje odluke o privremenom financiranju.“

Članak 6.

Iza članak 42. dodaje se članak 42.a koji glasi:

„ako se u zakonom određenom roku ne donese proračun odnosno odluka o privremenom financiranju, na prijedlog središnjeg tijela državne uprave nadležnog za lokalnu i područnu (regionalnu) samoupravu Vlada Republike Hrvatske istovremeno raspušta Općinsko vijeće i razrješuje Općinskog načelnika te imenuje povjerenika i raspisuje prijevremene izbore sukladno posebnom zakonu.“

Članak 7.

U članku 53. stavku 4. riječi „15 dana“ zamjenjuje se riječima „8 dana“.

Iza stavka 4. dodaje se stavci 5., 6. i 7. koji glase:

„Nakon proteka rokova iz stavka 2. i 4. ovog članka sjednicu Općinskog vijeća može na zahtjev jedne trećine vijećnika, sazvati čelnik središnjeg tijela državne uprave nadležnog za poslove lokalne i područne (regionalne) samouprave. Zahtjev vijećnika mora biti predan u pisanom obliku i potpisan od vijećnika.

Sjednica sazvana na način propisan u stavcima 2., 4. i 5. ovog članka mora se održati u roku od 15 dana od dana sazivanja.

Sjednica sazvana protivno odredbama ovog članka smatra se nezakonitom, a doneseni akti ništavima.“

Članak 8.

U članku 65. stavku 2. podstavak 6. briše se.

Članak 9.

Ovlašćuje se komisija za Statut, poslovnik i normativnu djelatnost da utvrdi i izda pročišćeni tekst Poslovnika Općinskog vijeća Općine Šodolovci.

Članak 10.

Ova poslovnička odluka stupa na snagu osmog dana od dana objave u „službenom glasniku Općine Šodolovci“, osim članka 6. koji stupa na snagu na dan stupanja na snagu odluke o raspisivanju prvih sljedećih općih i redovitih izbora za članove predstavničkog i izvršnog tijela.

KLASA: 011-01/13-01/1

URBROJ: 2121/11-13-1

Šodolovci, 02. travnja 2013. PREDSJEDNICA OPĆINSKOG VIJEĆA:

 Anita Tešanović